**Sonic Advance** (jap. ソニック アドバンス) on Dimps Corporationin ja Sonic Teamin kehittämä ja Segan julkaisema tasohyppelypeli. Peli julkaistiin Game Boy Advancelle vuonna 2001 ja myöhemmin muille alustoille.

Peli kuuluu *Sonic the Hedgehog* -pelisarjaan. Pelistä julkaistiin myös käännös Nokia N-Gagelle nimellä **Sonic N**.

Pelaaminen
----------

Pelissä on pelattavana kuuden normaalin alueen lisäksi X-Zone (X-alue) ja Moon Zone (Kuu-alue). Jokainen normaalialue sisältää kaksi tasoa. Ensimmäinen taso läpäistään ohittamalla kyltti, jossa näkyy Dr. Eggmanin naama, ja toinen taso läpäistään avaamalla kapseli, jossa on vankina Sonicin eläinystäviä.

Peli sisältää neljä pelattavaa hahmoa; Sonicin, Tailsin, Knucklesin ja Amyn. Jokaisella hahmolla on samat liikkeet kuin *Sonic the Hedgehog 3*- ja *Sonic & Knuckles* -peleissä. Jokaisella hahmolla on oma erikoisliike: esimerkiksi Sonicilla on liitoskilpi, Tailsillä lentäminen ja Knucklesilla liitäminen sekä kiipeäminen. Skeittaamiskaiteet, joita kohdattiin ensimmäisenä *Sonic Adventure 2* -pelissä, tekevät tässä pelissä ensiesiintymisen 2D-muodossa. Sonicin ja Tailsin voi saada samaan aikaan läpäisemään tasoja painelemalla huijauskoodin hahmovalikkoon. Tämän tyylinen pelaaminen on tuttua *Sonic the Hedgehog 2* -pelistä, jossa yksi pelaaja ohjaa Sonicia kun taas Tails seuraa häntä aina sinne minne Sonic menee.

Pelissä voi löytää erikoistrampoliineja (engl. *Special Springs*), joihin hyppäämällä pääsee Erikoistasoihin. Erikoistasoissa hahmot menevät tunnelia pitkin alaspäin lumilaudoilla, ja pelaajien tehtävänä on samalla kerätä tarvittava määrä sormuksia suorittaakseen erikoistason. Aina kun taso on voitettu, pelaaja saa Chaos Emeraldin. Jokainen Erikoistaso sisältää kuitenkin vain yhden Chaos Emeraldin, joten samasta tasosta ei voi ansaita useampia Chaos Emeraldeja. Toisin kuin vanhemmissa Sonicin 2D-peleissä, Emeraldit on jaettu eri hahmoille saataviksi. Kun pelaaja on kerännyt kaikki Emeraldit ja suorittanut X-Zonen kaikilla neljällä hahmolla, he voivat suorittaa Moon Zonen sen myötä kun Sonic on läpäissyt X-Zonen uudestaan.

### Tiny Chao Garden

*Sonic Advance*, kuten *Sonic Advance 2* ja *Sonic Pinball Party*, sisältää Tiny Chao Garden -nimisen lisäpelin. Siinä pelaajat voivat siirtää Chao-olentojaan ihan mistä Game Boy Advance -pelistä tahansa GameCube-peleihin ja takaisin liittämällä GBA-konsoli GameCuben linkkikaapeliin. Toisin kuin seikkailupeleissä, Tiny Chao Garden on enemmän rajoitettu. Chao ei vanhene vaan voi käyttää ainoastaan hedelmää ja kolmea lelua, jotka täytyy ostaa Tiny Chao Gardenista itsestään, ja ainoastaan yksi Chao voi olla kerrallaan puutarhassa. Munankin voi myös varastoida puutarhaan, ja se voi kuoriutua kun Chao Gardenissa ei ole yhtään Chao-olentoja. Chao voi lähteä puutarhasta siirtämällä sen seikkailupeliin tai juoksemalla pois puutarhasta (jonka ne tekevät kun ne vihaavat pelaajaa, tätä kuitenkin tapahtuu harvoin).

Hedelmät, lelut ja munat täytyy ostaa sormuksilla. Pelaaja voi myös ostaa tavaroita tasoista saamilla sormuksillaan. Sormuksia voi tienata myös pelaamalla kahta minipeliä: korttipeliä tai kivi-paperi-sakset-peliä. Sormukset, hedelmät ja munat voi siirtää seikkailupeleihin, mutta ei niistä takaisin.

Tarina
------

Tarina alkaa, kun Sonic menee etsimään Eggmania ympäri South Islandia, keräämällä Chaos Emeraldeja. Sonic saapuu Angel Islandille (Enkelisaarelle) ja näkee robotin, jonka nimi on Metal Knuckles, ja Eggmanin rakentaman Egg Rocket -nimisen raketin, jonka tarkoituksena on mennä ulkoavaruuteen. Kun Sonic löytää Eggmanin, hän jahtaa tätä ja lopulta päihittää tämän.

Pelin huonossa lopetuksessa Sonic päihittää Eggmanin, mutta hänellä ei ole tarpeeksi Chaos Emeraldeja. Hän putoaa maahan ja Tails saa hänet kiinni Tornado-lentokoneellansa.

Hyvässä lopetuksessa Sonic onnistuu Eggmanin päihittämisen jälkeen keräämään kaikki Chaos Emeraldit, minkä jälkeen hän muuttuu Super Soniciksi ja saa ensimmäistä kertaa Eggmanin kiinni Kuussa. Kun Super Sonic päihittää Eggmanin ja lentää pois Kuusta, Tails, Knuckles ja Amy ihmettelevät mitä Sonicille tapahtui, joten Tails lähtee etsimään Sonicia muutamaa päivää myöhemmin. Hän löytää Super Sonicin joka tuli Kuusta ja vilkuttaa tälle.

Vastaanotto
-----------

Peli on saanut IGN:n arvostelussa arvosanaksi 9.1/10.

Lähteet
-------

1. ↑  Craig Harris: Sonic Advance Review  5.2.2002. IGN. Viitattu 2.6.2019. (englanniksi)

Aiheesta muualla
----------------

* *Sonic Advance* MobyGamesissa (englanniksi)
* Sonic Advance Sonic Retro -sivustolla (englanniksi)

Sonic the Hedgehog -pelisarja

|  |  |
| --- | --- |
| Tasohyppelyt | Sonic the Hedgehog | Sonic the Hedgehog 2 | 
Sonic CD | Sonic the Hedgehog 3 | 
Sonic & Knuckles | 
Sonic Adventure | Sonic Adventure 2 | 
Sonic Heroes | Sonic the Hedgehog (2006) | 
Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars |
| Käsikonsolipelit | Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice |
| Ajopelit | Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing |
| Spinoff-pelit | Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games |
| Kolikkopelit | SegaSonic the Hedgehog | Sonic the Fighters |
| Uudelleenjulkaisut | Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins |
| Julkaisemattomat pelit | Sonic Crackers | Sonic X-treme |
| Muut pelit | Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate |
| Televisio -ja elokuvat | Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Sonic the Movie 3 |
| Katso myös | Sega | Sonic Team | Luettelo pelisarjan peleistä | Luettelo pelisarjan hahmoista |